CELEX: 22013D0175
Language: da
Date: 2013-10-08 00:00:00
Title: Det Blandede EØS-Udvalgs afgørelse nr. 175/2013 af 8. oktober 2013 om ændring af bilag XXI (Statistikker) til EØS-aftalen

27.2.2014   
            
            
               DA
            
            
               Den Europæiske Unions Tidende
            
            
               L 58/29
            
         
      DET BLANDEDE EØS-UDVALGS AFGØRELSE
   
   
      Nr. 175/2013
   af 8. oktober 2013
   om ændring af bilag XXI (Statistikker) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde, i det følgende benævnt »EØS-aftalen«, særlig artikel 98, og
   ud fra følgende betragtninger:
   
               (1)
            
            
               Europa-Parlamentets og Rådets forordning (EU) nr. 70/2012 af 18. januar 2012 om statistisk registrering af vejgodstrafikken (1) skal indarbejdes i EØS-aftalen.
            
         
               (2)
            
            
               Forordning (EU) nr. 70/2012 ophæver Rådets forordning (EF) nr. 1172/98 (2), som er indarbejdet i EØS-aftalen, og som derfor skal udgå af EØS-aftalen.
            
         
               (3)
            
            
               Bilag XXI til EØS-aftalen bør derfor ændres —
            
         VEDTAGET DENNE AFGØRELSE:
   Artikel 1
   Teksten til punkt 7f (Rådets forordning (EF) nr. 1172/98) i bilag XXI til EØS-aftalen affattes således:
   »32012 R 0070: Europa-Parlamentets og Rådets forordning (EU) nr. 70/2012 af 18. januar 2012 om statistisk registrering af vejgodstrafikken (EUT L 32 af 3.2.2012, s. 1).
   Forordningens bestemmelser gælder i forbindelse med EØS-aftalen med følgende tilpasninger:
   
               a)
            
            
               Denne forordning gælder ikke for Island.
            
         
               b)
            
            
               Denne forordning gælder ikke for Liechtenstein, så længe antallet af godtransportkøretøjer, der er indregistreret i Liechtenstein, og som regelmæssigt udfører vejgodstransport på EØS-staternes område, ikke overstiger 400 køretøjer.
               Liechtenstein skal derfor hvert år og senest ved udgangen af april det følgende år oplyse Eurostat om antallet af godstransportkøretøjer, der er indregistreret i Liechtenstein og regelmæssigt udfører vejgodstransport på EØS-staternes område. Ved »regelmæssigt« forstås i denne sammenhæng det at køre fra det schweizisk-liechtensteinske toldunionsområde og ind i EU mere end to gange om måneden.
               Så snart forordningen gælder for Liechtenstein, skal dataindsamlingsmetoden tilpasses til de strukturelle karakteristika for vejtransport i dette land efter aftale med Eurostat. Liechtenstein kan navnlig nøjes med at indberette data, som kun dækker køretøjer, der regelmæssigt udfører vejgodstransport på EØS-staternes område.«
            
         Artikel 2
   Den islandske og den norske udgave af forordning (EU) nr. 70/2012, der offentliggøres i Den Europæiske Unions Tidendes EØS-tillæg, er begge autentiske.
   Artikel 3
   Denne afgørelse træder i kraft den 9. oktober 2013, forudsat at alle meddelelser er indgivet til Det Blandede EØS-Udvalg, jf. aftalens artikel 103, stk. 1 (3).
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 8. oktober 2013.
      
         
            På Det Blandede EØS-Udvalgs vegne
         
         Thórir IBSEN
         
         
            Formand
         
      
   
   
      (1)  EUT L 32 af 3.2.2012, s. 1.
   
      (2)  EFT L 163 af 6.6.1998, s. 1.
   
      (3)  Ingen forfatningsmæssige krav angivet.